ⵃⴰⵙⴰⵏ ⵉⴱⵉⵇⵙ

ⵃⴰⵙⴰⵏ ⵉⴱⵉⵇⵙ ⴰⵎⵖⵏⵙ ⵢⴰⵜⵜⵓⵢⵏ ⵉⴼⴽⴰⵏ ⴽⵉⴳⴰⵏ ⵉ ⵜⴷⵍⵙⴰ ⵜⴰⵎⴰⵣⵉⵖⵜ ⵙⴳ ⵓⴳⵏⵙ ⵏ ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖⵏ ⴳ ⵜⵙⴷⴰⵡⵉⵜ (ⵉⴱⵏ ⵥⵓⵀⵔ), ⵉⵍⵓⵍ ⴷ ⵃⴰⵙⴰⵏ ⵉⴱⵉⵇⵙ ⴳ ⵓⵙⴳⴳⵯⴰⵙ ⵏ 1983 ⵖ ⴰⵢⵜ ⴷⴰⵡⴷ ⵖ ⵉⵃⴰⵃⴰⵏ, ⵉⵖⵔⴰ ⴳⵉⵙ ⴰⵏⵍⵎⴷ ⴰⵎⵏⵣⵓ, ⴼⴰⴷ ⴰⴷ ⵉⴷⴷⵓ ⵙ ⵚⵡⵉⵕⴰ ⵉⵖⵔ ⴳⵉⵙ ⴰⵙⵍⵎⴷ ⵏ ⵓⵙⵉⵏⴰⵏ ⵍⵍⵉ ⴳ ⵢⵓⵎⵥ ⵍⴱⴰⴽⴰⵍⵓⵕⵢⴰ ⴰⵙⴳⴳⵯⴰⵙ ⵏ 2002/2001.
ⵉⵙⴽⵔ ⴰⵎⵣⵔⵓⵢ ⴷ ⵜⵊⵓⵖⵔⴰⴼⵉⵜ ⴳ ⵜⵙⴷⴰⵡⵉⵜ ⵍⵍⵉ ⴳ ⵢⵓⵎⵥ ⵍⵉⵚⵓⵏⵚ ⴰⵙⴳⴳⵯⴰⵙ ⵏ 2006, ⵎⵍⵍⵉ ⵖ ⵉⴽⵛⴰⵎ ⵙ ⵜⵙⴷⴰⵡⵉⵜ ⵃⴰⵙⴰⵏ ⵉⴱⵉⵇⵙ ⵉⴳⴰ ⵏⵏ ⵜⵓⴳⴳⴰⵙ ⵏⵏⵙ ⴱⴰⵛ ⴰⴷ ⵉⵙⵖⵎⵙ ⵅⴼ ⵜⵎⴰⵣⵉⵖⵜ ⵉⵙⵍⴽⵎ ⴰⵡⴰⵍ ⴰⵎⴰⵣⵉⵖ ⵉ ⵉⵎⵃⴹⴰⵔⵏ ⵢⴰⴹⵏⵉ, ⴷ ⵉⴳⴰ ⵢⴰⵏ ⵙⴳ ⵡⵉⵍⵍⵉ ⵙⴽⵔⵏⵉⵏ "ⵜⵉⵡⵖⵏⵉ ⵉⵃⴰⵃⴰⵏ". 

ⴳ ⵓⵙⵡⵓⵔⵉ ⵏⵏⵙ ⴳ ⵜⵙⴷⴰⵡⵉⵜ ⵃⴰⵙⴰⵏ ⵉⴱⵉⵇⵙ ⵎⵏⴰⵡⵜ ⵜⵉⴽⴽⴰⵍ ⴰⴷ ⴰⵙ ⵙⵓⵜⵍⵏ ⵉⵄⴷⴰⵡⵏ ⵏ ⵜⵓⴷⵔⵜ ⵍⵍⵉ ⵎⵓ ⵜⵜⵉⵏⵉⵏ "ⵏⴰⵀⵊ ⵍⵇⴰⵄⵉⴷⵉ" ⵍⵍⵉ ⵓⵔ ⵉⵔⴰⵏ ⵉⵜⵎⴰⵣⵉⵖⵜ ⴰⴷ ⵜⵉⵍⵉ ⵡⴰⵍⴰ ⵉⵣⵔⴼⴰⵏ ⵎⴰⵣⵉⵖⵏ ⴰⴷ ⵉⵍⵉⵏ, ⴰⵎ ⴰⵙⴳⴳⵯⴰⵙ ⵏ 2003 ⵍⵍⵉⵖ ⴼⵍⵍⴰⵙ ⵥⵥⴰⵏ ⵓⵜⵏⵜ ⴳ ⵓⴹⵖⴰⵔ ⵏ ⴷⴰⵅⵍⴰ ⵎⴰⵢⵍⵉ ⵜ ⵢⵓⵊⴰⵏ ⴰⴷ ⵢⵉⵏⵉ ⴳ ⵡⵉⵏⵉⵙⴰⴼⴰⵔⵏ ⵙⵉⵏ ⵢⵉⵔⵏ.
ⴳ 2008 ⵉⴳⴰ ⵃⴰⵙⴰⵏ ⵉⴱⵉⵇⵙ ⴰⵙⵍⵎⴰⴷ ⴳ ⵢⴰⵜ ⵜⵉⵏⵎⵍ ⴳ ⴷⴰⵅⵍⴰ, ⴷ ⵜⴰⵡⵓⵔⵉ ⵏⵏⵙ ⵓⵔ ⵜ ⵜⵓⵊⴰ ⴰⴷ ⵉⴼⵍ  ⴰⵏⵣⴳⵓⵎ, ⴰⵏⵣⴳⵓⵎ ⵏ ⵜⵎⴰⴳⵉⵜ ⵜⴰⵎⴰⵣⵉⵖⵜ ⵢⵓⵙⵉⵜ ⴱⴷⴰ ⴷ ⵉⵙⵡⵓⵔⵉ ⴱⴷⴰ ⴼⵍⵍⴰⵙ.. 
ⵎⴰⵛ ⴰⵙ ⵏ 07-10-2009 ⵉⴳⴰ ⴰⵙⵙ ⴰⵎⴳⴰⵔⵓ ⵏ ⵜⵓⴷⵔⵜ ⵏ ⵓⵎⵖⵏⴰⵙ ⴰⵎⵇⵔⴰⵏ ⵃⴰⵙⴰⵏ ⵉⴱⵉⵇⵙ ⵍⵍⵉ ⵏ ⵓⴼⴰⵏ ⵉⵎⵎⵓⵜ ⴳ ⴷⴰⵔ ⵉⵍⵍ ⵏ ⴷⴰⵅⵍⴰ, ⴷ ⵓⵔ ⵙⴰⵏⵏ  ⵍⴱⵓⵍⵉⵙ ⵡⴰⵍⴰ ⴰⵢⴷⴰⵔⵙ ⵓⵍⴰ ⵜⵜⴰ ⵢⴰⵏ ⵎⴰⴷ ⵜ ⵉⵏⵖⴰⵏ, ⴷⴰ ⵜⵜⵉⵏⵉⵏ ⵎⴰⵙⴷ ⵉⵙ ⵏⵏ ⵉⵏⴳⴹⵏ ⴳ ⵡⴰⵎⴰⵏ ⵡⴰⵃⴷⵓⵜ, ⵎⴰⵛ ⵎⴰⵢⴰⴷ ⵉⵛⵇⴰ ⵏⵉⵜ ⴰⴷ ⵜ ⵉⴹⴼⵔ ⵓⵏⵍⵍⵉ, ⴰⵢⵍⵍⵉ ⵙ ⵏⵥⴹⴰⵔ ⴰⴷ ⵜ ⵏⴰⵎⵏ ⵉⴳⴰⵜ ⵎⵙⴷ ⴰⵎⵖⵏⴰⵙ ⵉⵙ ⵉⵜⵢⵓⵏⵖⴰ ⵓⵔⴷ ⵉⵙ ⵉⵏⴳⴹ ⴳ ⵡⴰⵎⴰⵏ ! 
ⴰⵙⵙ ⴰⵏ ⵉⴳⴰ ⵢⴰⵏ ⵡⴰⵙⵙ ⴰⴱⵔⴽⴰⵏ  ⵅⴼ ⵉⵎⴰⵣⵉⵖⵏ ⴰⴽⴽⵯ ⵙⵍⴰⵡⴰⵏ ⴰⴽⴽⵯ ⵜⴰⵡⵊⴰ ⵏ ⵃⴰⵙⴰⵏ ⵉⴱⵉⵇⵙ, ⴰⵎⵖⵏⴰⵙ ⴰⴷ ⵉⵇⵇⴰⵏ ⴷ ⴰⴷ ⵏⵙⵇⵙⴰ ⵏⵙⵏⵓⴱⵛ ⵎⴰⴷ ⴰⵙ ⵉⵊⵔⴰⵏ, ⴰⵛⴽⵓ ⵉⴳⴰ ⴰⵎⵖⵏⴰⵙ ⴱⴰⵀⵔⴰ ⵎⵔⵓⵇⵔⵏ ⵉⴼⴽⴰⵏ ⵉ ⵜⵎⴰⴳⵉⵜ ⵜⴰⵎⴰⵣⵉⵖⵜ ⵍⵍⵉ ⵅⴼ ⵓⴽⴰⵏ ⵙⵓⵍ ⵏⴽⴽⵉⵜ, ⵉⴼⴽⴰ ⵜⵓⴷⵔⵜ ⵏⵏⵙⵏ ⴱⴰⵛ ⵜⵉⵍⵉ ⵜⵓⵜⵍⴰⵢⵜ ⵏⵏⵖ ⴷ ⴰⴷ ⵜⵇⵉⵎ ⵜⵎⴰⴳⵉⵜ ⵏⵏⵖ ⴰⴷ ⵙⴰⵔ ⵓⵔ ⵜⵎⵎⵓⵜ
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)